ՆԱԽԱԳԻԾ

ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

2021 թվականի \_\_\_\_\_\_\_\_\_\_\_\_­­­\_\_\_\_ \_\_\_\_ -ի

ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2008 ԹՎԱԿԱՆԻ ԱՊՐԻԼԻ 15-Ի N 285 ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

N \_\_\_\_\_ - Ն

ՈՐՈՇՈՒՄ

Հիմք ընդունելով «Նորմատիվ իրավական ակտերի մասին» օրենքի 37-րդ հոդվածը՝ Արցախի Հանրապետության կառավարությունը որոշում է.

1. Լեռնային Ղարաբաղի Հանրապետության կառավարության 2008 թվականի ապրիլի 15-ի «Երեխաների խնամք և պաշտպանություն իրականացնող հաստատություններում երեխաների խնամքի ու դաստիարակության համար անհրաժեշտ պետական սոցիալական նվազագույն չափորոշիչները հաստատելու մասին» N 285 որոշմամբ հաստատված հավելվածի 16-րդ կետի 2-րդ պարբերությունում «4 000 ՀՀ դրամ» բառերը փոխարինել «8 000 ՀՀ դրամ» բառերով, իսկ «5 000 ՀՀ դրամ» բառերը՝ «10 000 ՀՀ դրամ» բառերով:

 2. Սույն որոշումն ուժի մեջ է մտնում 2022 թվականի հունվարի 1-ից:

«Հաստատում եմ»

ԱՐՑԱԽԻ ՀԱՆՐԱՊԵՏՈՒԹՅԱՆ

ՆԱԽԱԳԱՀ Ա. ՀԱՐՈՒԹՅՈՒՆՅԱՆ

2021 թվականի \_\_\_\_\_\_\_\_\_\_\_\_­­­\_\_\_\_ \_\_\_\_

ք. Ստեփանակերտ

ՀԻՄՆԱՎՈՐՈՒՄ

«ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2008 ԹՎԱԿԱՆԻ ԱՊՐԻԼԻ 15-Ի N 285 ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԱՐՑԱԽԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

1. Կարգավորման ենթակա խնդրի սահմանումը

Որոշման նախագծի ընդունումը պայմանավորված է երեխաների խնամք և պաշտպանություն իրականացնող հաստատություններում (այսուհետ՝ հաստատություններ) խնամվող երեխաներին անձնական մանր ծախսեր կատարելու համար տրամադրվող գումարի վերանայման անհրաժեշությամբ:

2. Առկա իրավիճակը

Ներկայումս հաստատություններում խնամվող երեխաներին՝ 7-12 տարիքային խմբի համար տրամադրվում է 4 000 ՀՀ դրամ, իսկ 13-18 տարիքային խմբի համար՝ 5 000 ՀՀ դրամ:

3. Կարգավորման նպատակները

Նախագծով առաջարկվում է հաստատություններում խնամվող երեխաներին անձնական մանր ծախսեր կատարելու համար տրամադրվող գումարները 7-12 տարիքային խմբի համար սահմանել 8 000 ՀՀ դրամ, իսկ 13-18 տարիքային խմբի համար՝ 10 000 ՀՀ դրամ:

 4. Ակնկալվող արդյունքը

 Նախագծի ընդունման դեպքում կվերանայվեն հաստատություններում խնամվող երեխաների անձնական մանր ծախսերի համար տրվող գումարները:

 5. Նորմատիվ բնույթի հիմնավորվածությունը

 Նախագիծը նորմատիվ է, քանի որ պարունակում է վարքագծի պարտադիր կանոններ անորոշ թվով անձանց համար:

ՆԱԽԱՐԱՐ Ա. ՊԵՏՐՈՍՅԱՆ